C 469/36
SK
Úradný vestník Európskej únie
9.12.2022
V (Oznamy)
INÉ AKTY
EURÓPSKA KOMISIA Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods.
2 a 3 delegovaného nariadenia Komisie (EÚ) 2019/33 (2022/C 469/10)
Toto oznámenie sa uverejňuje v súlade s článkom 17 ods.
5 delegovaného nariadenia Komisie (EÚ) 2019/33 (1) OZNÁMENIE O SCHVÁLENÍ ŠTANDARDNEJ ZMENY
„Vicomté d'Aumelas“ PGI-FR-A1107-AM01 Dátum oznámenia: 19. 9.
2022 OPIS A DÔVODY SCHVÁLENEJ ZMENY 1.
Organoleptický opis výrobkov V kapitole I špecifikácie výrobku s chráneným zemepisným označením „Vicomté d’Aumelas“ sa mení bod 3.3 „Organoleptický opis vín“, aby sa doplnili organoleptické vlastnosti každej farby vína.
Tieto spresnenia sa prenášajú do bodu „Opis vína (vín)“ jednotného dokumentu.
„Vína sú odrazom osobitného prostredia stredného údolia Hérault, kde rieka zohráva dôležitú úlohu ako regulátor teploty.
Červené vína sa obvykle vyznačujú ovocím a eleganciou s veľmi jemnými tanínmi.
Získavajú sa z odrôd Merlot, Cabernet Sauvignon, Syrah, Carignan, Grenache a Mouvèdre, ktoré sa zberajú správne dozreté, a obvykle sa vyrábajú sceľovaním.
Vína majú intenzívnu a žiarivú rubínovú farbu a vyznačujú sa silnými arómami černíc, čučoriedok, malín, sladkého drievka a korenia.
Biele vína sa vyrábajú z jednej odrody alebo sceľovaním a získavajú sa hlavne z odrôd Chardonnay, Sauvignon, Grenache blanc, Vermentino alebo Viognier.
Sú charakteristické sviežosťou a amylickými tónmi v kombinácii s kvetmi bazy a akácie, bielym a exotickým ovocím.
V ústach sú živé a plné, s miernou horkosťou, nie sú drsné ani suché.
Ružové vína sa získavajú z odrôd Cinsaut, Grenache, Syrah, Carignan, Cabernet Sauvignon alebo Mourvèdre.
Vyznačujú sa bledoružovou, bledolososovou farbou a sprevádza ich príjemná sviežosť a intenzívne a komplexné kvetinové arómy, arómy exotických plodov alebo čiernych ríbezlí.“
2.
Odrodová skladba Mení sa bod 5 kapitoly I špecifikácie výrobku s chráneným zemepisným označením „Vicomté d’Aumelas“.
(1) Ú. v. ES L 9, 11.1.2019, s. 2..